КОМИ РЕСПУБЛИКАСА ЮРАЛЫСЬЛÖН  
ИНДÖД

**«Коми Республикаса йöзлы отсöг сетан агенство йылысь» Коми Республикаса Юралысьлöн 2009 во моз тöлысь 11 лунся 91 №-а Индöдö вежсьöмъяс пыртöм йылысь**

Шуа:

1. Пыртны «Коми Республикаса йöзлы отсöг сетан агентство йылысь» Коми Республикаса Юралысьлöн 2009 во моз тöлысь 11 лунся 91 №-а Индöдö татшöм вежсьöмъяс:

Коми Республикаса йöзлы отсöг сетан агентство йылысь положениеын, мый вынсьöдöма Индöдöн (содтöд):

5 пунктын:

1) 37 подпунктын «олан жыръяс сетöм йылысь» кывъяс дорö содтыны «торъя» кыв;

2) содтыны татшöм выль 42 подпункт:

«42) видзöдö колана ногöн меставывса асвеськöдлан органъясöн государственнöй уджмогъяс збыльмöдöм бöрся, мый артыштöма «Бать-мамтöм челядьöс да бать-мам дöзьöртöг кольöм челядьöс, а сiдзжö бать-мам дöзьöртöг кольöм челядь лыдысь йöзöс олан жыръясöн могмöдöм кузя Коми Республикаын меставывса асвеськöдлан органъяслы государственнöй уджмогъяс сетöм йылысь да социальнöй кöртымалан сёрнитчöмъяс кузя налы олан жыръяс сетан пöрадок йылысь» Коми Республикаса Оланпасöн;»;

3) 42 – 67 подпунктъяс лöсялöмöн лыддьыны 43 – 68 подпунктъясöн.

2. Тайö Индöдыс вынсялö сiйöс кырымалан лунсянь, тайö Индöдлöн 1 пунктса 2 подпункт кындзи, кодi вынсялö тайö Индöд кырымалан лунсянь да инмö 2011 во тöвшöр тöлысь 1 лунсянь артмöм право йитöдъяслы.

Коми Республикаса Юралысь В.Гайзер

Сыктывкар

2011 вося тöвшöр тöлысь 28 лун

7 №

Вудж. Кузнецова Н.А., 1 216 пас